Tairaen er dagaktiv, eller av og til aktiv i grålysningen og skumringen. Den finnes i mange typer tropisk og subtropisk skog, men trives også i jordbruksområder, på fruktplantasjer og nær bebyggelse. Den er blant de vanligste mellomstore rovpattedyr i Neotropis. Tairaen er en alteter som lever av frukt, åtsler, små pattedyr og iguaner. Arten er utbredt i Sør- og Mellom-Amerika fra sørlige Mexico til nordlige Argentina, men mangler i Andes og på caatingaen nordøst i Brasil.